**R O M Â N I A**  **Văzut:**

**JUDEŢUL MUREŞ P R I M A R**

**CONSILIUL LOCAL MUNICIPAL TÎRGU-MUREŞ dr. Dorin Florea**

**Nr. 52434 din 14 noiembrie 2014**

**E X P U N E R E D E M O T I V E**

**privind aprobarea constituirii**

**ASOCIATIEI “TÎRGU-MUREŞ CAPITALA CULTURALĂ EUROPEANĂ 2021” şi participarea municipiului Tîrgu-Mureş, în calitate de membru fondator,**

**la constituirea acesteia**

Prin H.C.L. nr. 169/13.63.2013 Consiliul local municipal Tîrgu-Mureş a aprobat începerea demersurilor legale pentru depunerea candidaturii Municipiului Tîrgu-Mureş la titlul de „Capitală Culturală Europeană”.

Având în vedere că procesul de selecţie a unei capitale culturale începe cu 6 ani înainte de eveniment, cu lansarea de către guvern a unei competiţii interne între oraşe, se impune ca o necesitate începerea pregătirilor pentru participarea municipiului Tîrgu-Mureş la această competiţie naţională. Acţiunile care vor avea loc în cadrul acestui eveniment presupune realizarea unor activităţi de interes general la nivelul şi în interesul comunităţii târgumureșene, activităţi culturale, artistice, sociale, instructiv-educative, sportive, arhitectonice şi urbanistice de mare anvergură.

Întrucât la pregătirea, organizarea şi derularea acestor acţiuni de mare anvergură vor participa instituţii şi organizaţii din diverse domenii de activitate, societăţi comerciale, artişti, arhitecţi, cetăţeni ai municipiului Tîrgu-Mureş etc. se impune ca o necesitate înfiinţarea unei asociaţii culturale care să unească toate entităţile târgumureșene care doresc să participe la acest proiect cultural.

În acest sens pentru pregătirea dosarului de candidatura se considera oportuna adoptarea unei hotărâri privind constituirea cât mai urgentă a **ASOCIATIEI „TÎRGU-MUREŞ CAPITALA CULTURALĂ EUROPEANĂ 2021”** având ca principal scop cultural şi instructiv educativ, pregătirea, organizarea şi promovarea manifestării „Tîrgu-Mureş - Capitala Culturala Europeana”. Înființarea acestei asociaţiireprezintă primul pas care trebuie realizat în demersul municipalității de obținere a titlului de Capitala Culturala Europeana.

Sub aspectul legalităţii, ASOCIATIA „TÎRGU-MUREŞ CAPITALA CULTURALĂ EUROPEANĂ 2021” se înfiinţează în conformitate cu prevederile Legii administraţiei publice locale nr. 215/2001, republicată cu modificările şi completările ulterioare, cu respectarea OG nr. 26 /2000 cu privire la asociaţii şi fundaţii, cu modificările şi completările ulterioare.

Potrivit art. 36 alin. 7, pct. a din Legea administraţiei publice locale nr. 215/2001, republicată cu modificările şi completările ulterioare, consiliul local hotărăște cu privire la cooperarea sau asocierea cu persoane juridice romane sau străine, în vederea finanţării şi realizării în comun a unor acţiuni, lucrări, servicii sau proiecte de interes public local. Astfel, în vederea realizării scopului pentru care asociația a fost înființata, art. 14 din Legea nr. 215/2001, prevede următoarele: "Unitățile administrativ-teritoriale pot încheia între ele acorduri şi pot participa, inclusiv prin alocare de fonduri, la inițierea şi la realizarea unor programe de dezvoltare zonală sau regională, în baza hotărârilor adoptate de consiliile locale ori județene, după caz, în condițiile legii."

Pentru ca această asociaţie să poată funcţiona este necesar existenţa unui patrimoniu şi a unei surse permanente şi sigure de finanţare. Patrimoniul iniţial se va constitui prin contribuţia de minim 100 lei a fiecărui membru, taxa de înscriere, precum şi din aportul în natură al acestora. Sursa permanentă de finanţare este reprezentată de cotizaţia anuală de 100 lei/ membru.

Tot în aceeași ordine de idei pentru atingerea acestui obiectiv se impune elaborarea Strategiei Culturale a Municipiului Tîrgu-Mureş pentru perioada 2015 – 2025. Misiunea strategiei culturale este aceea de a promova cultura ca generatoare a dezvoltării economice durabile şi a coeziunii sociale înlocuindu-se astfel ideea ca activitățile culturale sunt consumatoare de fonduri. Acesta presupune o analiză a vieții culturale locale, iar viziunea promovată asupra rolului culturii în viața oraşului şi asupra culturii va trebui să răspundă cadrelor şi premizelor proiectului “Tîrgu-Mureş – Capitală Culturală Europeană 2021”. Proiectul priveşte cultura ca factor de creştere a calității vieții culturale, un instrument de incluziune socială şi de dezvoltare teritorială durabilă. Astfel, procesul de formulare a strategiei va avea un caracter democratic, integrator şi intersectorial, mizând pe participarea autorităților publice, a instituțiilor de cultură, dar şi a operatorilor culturali privați, ONG-uri şi antreprenori la realizarea proiectului.

Având în vedere cele menţionate**,** propun spre aprobare alăturatul proiect de hotărâre.

**Iniţiator,**

**viceprimar, jrs. Peti Andrei**

**R O M Â N I A PROIECT**

**JUDEŢUL MUREŞ**

**CONSILIUL LOCAL MUNICIPAL TÎRGU MUREŞ**

**H O T Ă R Â R E A nr. \_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_ 2014**

**privind aprobarea constituirii**

**ASOCIAŢIEI “TÎRGU-MUREŞ CAPITALA CULTURALĂ EUROPEANĂ 2021” şi participarea municipiului Tîrgu-Mureş, în calitate de membru fondator,**

**la constituirea acesteia**

***Consiliul local municipal Tîrgu-Mureş, întrunit în şedinţă ordinară de lucru,***

Văzând Expunerea de motive nr. 52.434 din 14 noiembrie 2014 prezentată deviceprimarul Peti Andrei privind **aprobarea constituirii ASOCIATIEI “TÎRGU-MUREŞ CAPITALA CULTURALĂ EUROPEANĂ 2021” şi participarea municipiului Tîrgu-Mureş, în calitate de membru fondator, la constituirea acesteia**

În conformitate cu prevederile art. 36 alin.(2), lit. „b” şi lit. „e” , alin.(4) lit. „a” şi alin.(7) lit. „a” şi lit. „c”, art. 45 alin. (2) din Legea nr. 215/2001 privind administraţia publică locală, republicată,

**H o t ă r ă ş t e :**

**Art.1.** Se aproba participarea Municipiului Tîrgu-Mureş în calitate de membru fondator la constituirea Asociației „Tîrgu-Mureş Capitala Culturala Europeana 2021”

**Art.2 .** Se aprobă actul constitutiv şi statutul **ASOCIAŢIEI „TÎRGU-MUREŞ CAPITALA CULTURALĂ EUROPEANĂ 2021”**, conform anexelor nr.1 şi 2 care fac parte integrantă din prezenta hotărâre.

**Art.3.** Se aprobă caietul de sarcini pentru elaborarea Strategiei Culturale a Municipiului Tîrgu-Mureş pentru perioada 2015 – 2025 conform anexei 3 care face parte integrantă din prezenta hotărâre.

**Art.4.** Se aprobă finanţarea din rezerva bugetară a cheltuielilor privind înființarea asociaţiei, a cotizaţiei anuale conform Statutului **ASOCIAŢIEI „TÎRGU-MUREŞ CAPITALA CULTURALĂ EUROPEANĂ 2021”,** respectiv a cheltuielilor pentru elaborarea Strategiei Culturale a Municipiului Tîrgu-Mureş pentru perioada 2015 – 2025.

**Art.5.** Se împuterniceşte dl/d-na \_\_\_\_\_\_\_\_\_\_să reprezinte Municipiul Tîrgu-Mureş în vederea întocmirii şi semnării formalităţilor prevăzute de lege, pentru constituirea **ASOCIAŢIEI „TÎRGU-MUREŞ CAPITALA CULTURALĂ EUROPEANĂ 2021”**.

**Art.6.** Se mandatează dl/d-na \_\_\_\_\_\_\_\_\_\_ consilier juridic, Direcţia juridică, contencios administrativ şi administraţie publică locală, să înregistreze Asociaţia în Registrul Special al Asociaţiilor şi Fundaţiilor la Grefa Judecătoriei Tîrgu-Mureş.

**Art.7.** Cu aducerea la îndeplinire a prezentei hotărâri se încredinţează Primarul Municipiului Tîrgu-Mureş – dr. Dorin Florea prin Direcţia comunicare, proiecte cu finanţare internaţională şi resurse umane – Serviciul proiecte cu finanţare internaţională, Direcţia economică, Direcţia juridică, contencios administrativ şi administraţie publică locală, Arhitect Şef şi Viceprimarul Municipiului Tîrgu-Mureş – jrs. Peti Andrei.

**Viza de legalitate**

**Secretarul Municipiului Tîrgu-Mureş**

**Maria Cioban**